section_heading: Povijest nastanka pjesme
paragraph_text: Pjesmu su zajednički skladali tadašnji supružnici John Phillips i Michelle Phillips 1963. za svog života u New Yorku. Prvu inačicu pjesme snimio je tada popularni pjevač Barry McGuire za svoj album This Precious Time, a Mamas & the Papas su mu pjevali prateće vokale. On im je pomogao da sklope ugovor s izdavačkom kućom Dunhill Records, tako da su oni iskoristili gotovo istu instrumentalnu podlogu, da snime svoju inačicu California Dreamin'. Uveli su solo dionicu s flautom koju je odsvirao Bud Shank, izmijenili pjevačke dionice i - napravili hit pjesmu. Singl je izdan pri kraju 1965. a na početku 1966. popeo se na #4 mjesto američkih ljestvica i ostao je na tom mjestu punih 17 tjedana (u Ujedinjenom Kraljevstvu dospio je na #23).